Jacobus Sylvius

**Jacobus Sylvius (1478-1555)** (naskiĝis en Loeuilly, proksima de Amiens, 1478 - mortis en Parizo, en la 13-a de januaro 1555) estis renoma franca kuracisto, anatomo, latinisto, hebreisto kaj helenisto.

## Biografio 
Li studis la grekan kun Hieronimo de Sparto kaj Ĵanus Laskaris (1445-1534), la hebrean kun François Vatable kaj matematikon kun Jacobus Stapulensis (1455-1536) kaj fariĝis iom post iom elstara figuro ene de la humanisma movado de Parizo, kie li rimarkindiĝis dank'al la majstrado de siaj konoj. Dubois estis aŭtoro de la unua gramatika libro en la franca lingvo jam publikigita en Francio. La libro prezentadis enkondukon en la franca, kun gramatiko en la latina kaj franca, surbaze de la klasikaj aŭtoroj, kaj publikiĝis en Parizo en 1531. Unu jaron poste, tiu verko estis eldonita en Londono fare de John Palsgrave (1484-1554).

Sylvius koniĝis dank'al sia elokventeco kaj senĉesa laboremeco. En Parizo, li studis lingvojn kaj matematikon, tamen, timante ke la studoj ne estis kompensantaj siajn klopodojn, li forlasis la klerecon je la medicino. Li akiris kelkajn anatomiajn konojn dank'al Jean Tagault, fama kuracisto kaj dekano de la Fakultato de Medicino de Parizo. Dum tiu tempo kiam li studis kun Tagault, Sylvius komencis kiel profesoro, kie li klarigadis la laborojn de Hipokrato kaj Galeno kaj tiuj lecionoj estis instruataj en la Kolegio deTréguier.

La sukceso de liaj lecionoj tiom kreskis, ke la Fakultato de la Universitato de Parizo plendis pri la fakto ke li ne havis ankoraŭ universitatan titolon. Tiamaniere ke, Sylvius iris al Montpellier, kie, en novembro 1529, li ricevis sian diplomon pri Medicino aĝante tiam 51 jarojn. Reirinte al Parizo, oni ree malpermesis al li la instruadon, kaj ili aludis ke la anatomiisto devus havi pribakalaŭran diplomon antaŭ ol repreni siajn lecionojn. En la 28-a de junio 1531, Dubois akiris sian diplomon kiel Bakalaŭro kaj tiel li havis permeson rekomenci sian kurson pri anatomio. En 1550, la itala kirurgo Vidus Vidius (1509-1569) reiris al sia lando, kaj Sylvius estis indikita, de Henriko la 2-a, por anstataŭi la kirurgon kiel Profesoro pri Kirurgio de la nova Reĝa Kolegio de Francio.

Sylvius estis admiranto de Galeno, kaj interpretis la skribaĵojn pri anatomio kaj fiziologio de tiu klasika aŭtoro, anstataŭ nur prezenti kaj elmontri la lecionojn. Li mortis en Parizo, en la 14-a de januaro 1555, kaj Andreo Vesalio estis lia plej renoma lernanto.

## Verkoj 
[eta|240px|maldekstra|Ambiani medici et professoris regii parisiensis Opera medica ... [1630]]
* Jacobi Sylvii Ambiani In linguam gallicam isagōge, una cum eiusdem Grammatica latino-gallica, ex hebræis, græcis et latinis authoribus, R. Estienne, Paris, 1531. Grammaire (1531). Iacobi Syluii Ambiani in linguam Gallicam Isagoge, una cum eiusdem grammatica latino-gallica, ex hebraeis, graecis et latinis authoribus. Introduction à la langue française avec une grammaire latino-française inspirée des auteurs hébreŭ, grecs et latins par Jacques Dubois d'Amiens, hrsg. von Colette Demaizière, Ĝenevo 1998
* Ordo et ordinis ratio in legendis Hippocratis et Galeni libris, per Jacobum Sylvium Medicum, Ægidium Gorbinum, Parizo, 1535.
* In Hippocratis et Galeni Physiologiae partem anatomicam isagoge, per Jacobum Sylvium Medicum, Christian Wechel, Jacob Gasell, 1541 ; Ægidium Gorbinum, Parizo, 1561.
* De Medicamentorum Simplicum delectu, praeparationibus, mistionis modo, libri tres, Tornaesium, Londono, 1548.
* Commentarius in Claudii Galeni duos libros de differentiis febrium - 1555
* De febribus commentarius - 1555
* Iacobi Sylvii... Commentarius in Claudii Galeni duos libros de differentiis ... - 1561
* Pharmacopoeia seu de medicamentorum simplicioum delectu, praeparationibus, mistionis modo libri tres : cum indice .... Gul. Rovillius, Lugduni 1565
* La pharmacopee de Me. Iacques Sylvius, divisee en trois livres : dont le I. traite de la maniere de bien choisir les simples. Le II. de les preparer. Le III. de faite les compositiones. - Parizo: Remy Dallain, 1625.
* Iacobi Sylvii Ambiani medici et professoris regii parisiensis Opera medica ... - 1630

## Literaturo 
* Personensuche
* Virtual International Authority File
* WorldCat Identities
* Bibliothèque Nationale de France
* IdRef
* The Galileo Project

## Vidu ankaŭ 
* Ĵanus Laskaris (1445-1535)
* Charles Estienne (1504-1564)
* Johann Winter von Andernach (1505-1574)
* Vidus Vidius (1509-1569)
* Jacob Bording (1511-1560)
* Andreo Vesalio (1514-1564)
* Realdo Colombo (1516-1559)
* Louis Duret (1527-1586)
* Jean Riolan la Juna (1577–1657)
* Emmanuel Stupanus (1587-1664)
* Franciscus Sylvius (1614-1672)

## Referencoj 
Kategorio:Kuracistoj de la 16-a jarcento
Kategorio:Francaj botanikistoj
Kategorio:Francaj latinistoj
Kategorio:Francaj helenistoj
Kategorio:Francaj hebreistoj
Kategorio:Francaj anatomoj
Kategorio:Universitato de Montpellier